
RAPORT

asupra propunerii legislative privind modificarea şi completarea Legii învăţământului nr.84/1995
(Pl. x. 738/2006)

1. În conformitate cu prevederile art. 95 din Regulamentul Camerei Deputaţilor, republicat, cu adresa nr. PL.x. 738/ 1 noiembrie 2006, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă privind modificarea şi completarea Legii învăţământului nr.84/1995 (Pl. x. 738/2006).


La întocmirea raportului, Comisia a avut în vedere avizul primit de la Comisia juridică, de disciplină şi imunităţi, avizul Consiliului Legislativ, precum şi Punctul de vedere al Guvernului.

Propunerea legislativă are ca obiect de reglementare modificarea Legii 84/1995, republicată, în sensul corectării unei inechităţi: în acest moment studenţii şi elevii români, care obţin bursă de studiu în străinătate, nu beneficiază în perioada vacanţelor şcolare, în care se află în ţară, de tarif redus cu 50% pentru transportul local în comun, de suprafaţă şi subteran, precum şi pentru transportul intern auto, feroviar şi naval, în tot timpul anului calendaristic.

2. În raport de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 16 deputaţi, din totalul de 28 membri ai Comisiei. La dezbaterea propunerii legislative au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: 


4.  Potrivit prevederilor art. 75 alin. (1) din Constituţia României, republicată, şi ale art. 92  alin. (9) pct.1 din Regulamentul Camerei Deputaţilor, Camera Deputaţilor este prima Cameră sesizată.

În urma dezbaterii, în şedinţa din 8 noiembrie 2006, Comisia, cu 15 voturi pentru şi o abţinere, propune Plenului  adoptarea propunerii legislative, cu amendamentele din Anexă.

Anexă 
I. Amendamente admise

	Nr. crt.
	Text 

Legea învăţământului
	Text propunere legislativă
	Text propus de Comisie
(autorul amendamentelor)
	Motivare

	1.
	---
	Titlul Legii: Lege pentru modificarea  Legii învăţământului nr.  84/1995
	Titlul Legii: Lege pentru modificarea art. 176 din Legea învăţământului nr.  84/1995
	Respectarea normelor de tehnică legislativă.

	2.
	---
	Articol unic. – Legea învăţământului nr. 84 din 1995, publicată în Monitorul Oficial al României, Partea I, nr. 50 din 5 ianuarie 1996, cu modificările şi completările ulterioare, se modifică şi se completează după cum urmează:
	„ Articol unic. – Articolul 176 din Legea învăţământului nr. 84/1995, republicată în Monitorul Oficial al României, Partea I, nr. 606 din 10 decembrie 1999, cu modificările şi completările ulterioare, se modifică şi va avea următorul cuprins:”
	Respectarea normelor de tehnică legislativă.

	3.
	Art. 176. - (1) Elevii şi studenţii beneficiază de tarif redus cu 50% pentru transportul local în comun, de suprafaţă şi subteran, precum şi pentru transportul intern auto, feroviar şi naval, în tot timpul anului calendaristic. 
(1)1 Elevilor care nu pot fi şcolarizaţi în localitatea de domiciliu li se decontează cheltuielile de transport din bugetul Ministerului Educaţiei şi Cercetării, prin unităţile de învăţământ la care sunt şcolarizaţi, pe bază de abonament, în limita a 50 km.
(Text introdus prin Legea 291/2006)
(1)2 Pentru distanţe mai mari de 50 km se asigură decontarea sumei reprezentând contravaloarea a 8 călătorii dus-întors pe semestru.
(Text introdus prin Legea 291/2006)
(2) Elevii şi studenţii orfani sau proveniţi din casele de copii beneficiază de gratuitate pentru categoriile de transport prevăzute la alin. (1). 
(3) Elevii şi studenţii beneficiază de tarife reduse cu 50% pentru accesul la muzee, concerte, spectacole de teatru, operă, film şi la alte manifestări culturale şi sportive organizate de instituţii publice. 
(4) De prevederile acestui articol beneficiază, de asemenea, elevii şi studenţii din învăţământul particular acreditat. 
(5) Elevii şi studenţii etnici români din afara graniţelor ţării, bursieri ai statului român, beneficiază de gratuitate la toate manifestările prevăzute la alin. (3). 
(6) Instituţiile de învăţământ superior au dreptul de a acorda, în afara cifrei de şcolarizare aprobate, cel puţin un loc pentru studii gratuite absolvenţilor cu diplomă de bacalaureat primiţi din centrele de plasament, în condiţiile stabilite de senatul universitar. 
	1. Art. 174 se modifică şi se completează şi va avea următorul cuprins:

 Art. 174. - (1) Elevii şi studenţii beneficiază de tarif redus cu 50% pentru transportul local în comun, de suprafaţă şi subteran, precum şi pentru transportul intern auto, feroviar şi naval, în tot timpul anului calendaristic. 
(2) Elevii şi studenţii orfani sau proveniţi din casele de copii beneficiază de gratuitate pentru categoriile de transport prevăzute la alin. (1). 
(3) Elevii şi studenţii beneficiază de tarife reduse cu 50% pentru accesul la muzee, concerte, spectacole de teatru, operă, film şi la alte manifestări culturale şi sportive organizate de instituţii publice. 
(4) De prevederile acestui articol beneficiază, de asemenea, elevii şi studenţii din învăţământul particular acreditat. 
(5) Elevii şi studenţii etnici români din afara graniţelor ţării, bursieri ai statului român, beneficiază de gratuitate la toate manifestările prevăzute la alin. (3). 
 (6) Elevii şi studenţii români care beneficiază de bursă de studii sau de altă formă de susţinere în afara graniţelor ţării, în perioada vacanţelor şcolare petrecute în România, beneficiază de prevederile alin. 1.
	Art. 176. - (1) Elevii şi studenţii din învăţământul acreditat sau autorizat din România, precum şi cei cu domiciliul stabil în România, care studiază în afara graniţelor ţării beneficiază de tarif redus cu 50 % pentru transportul local în comun, de suprafaţă şi subteran, precum şi pentru transportul intern auto, feroviar şi naval, în tot timpul anului calendaristic.
(2) Elevilor care nu pot fi şcolarizaţi în localitatea de domiciliu şi pentru care nu se asigură transport şcolar, li se decontează cheltuielile de transport din bugetul Ministerului Educaţiei şi Cercetării, prin unităţile de învăţământ la care sunt şcolarizaţi, pe bază de abonament, în limita a 50 km.

(3) Text nemodificat.
(4) Elevii şi studenţii orfani sau proveniţi din casele de copii, cu domiciliul stabil în România, beneficiază de gratuitate pentru categoriile de transport prevăzute la alin. (1). 
(5) Elevii şi studenţii beneficiază de tarife reduse cu 75% pentru accesul la muzee, concerte, spectacole de teatru, operă, film şi la alte manifestări culturale şi sportive organizate de instituţii publice. 
Se abrogă.

Se abrogă.

(6) Instituţiile de învăţământ superior au dreptul de a acorda, în afara cifrei de şcolarizare aprobate, cel puţin un loc pentru studii gratuite absolvenţilor cu diplomă de bacalaureat primiţi din centrele de plasament, în condiţiile stabilite de senatul universitar.
	Pentru a elimina discriminarea dintre elevii şi studenţii care studiază în ţară şi cei care studiază în străinătate.
Pentru claritate.
Pentru claritate
Pentru corelarea cu textul adoptat de plenul Camerei Deputaţilor în şedinţa din 31.10.2006 (Pl.x. 651/2006) 
Precizarea se regăseşte la alin. (1).

Precizarea se regăseşte la alin. (1).

Textul în vigoare este mai cuprinzător.

